Kolekcijas monēta "Niklāvs Strunke"
Channel: LatvijasBanka
Date: 2019-07-08

Ceturtdien, 11. jūlijā, Latvijas Banka izlaiž latviešu gleznotāja, grafiķa un scenogrāfa Niklāva Strunkes (1894–1966) radošajam mantojumam veltītu īpašas formas sudraba kolekcijas monētu. 

Viens no N. Strunkes izcilākajiem darbiem – glezna "Cilvēks, kas ieiet istabā" (1927) – ietverts Latvijas kultūras kanonā. Tieši šī glezna atveidota kolekcijas monētas "Niklāvs Strunke" reversā. Savukārt monētas aversā atveidots fragments no gleznas "Pašportrets ar lelli" (1921). 

Kolekcijas monētas "Niklāvs Strunke" grafiskā dizaina autors ir Paulis Liepa, bet plastisko veidojumu darinājis Ivars Drulle.

Monētas cena Latvijas Bankas kasēs un vietnē e-monetas.lv – 56.00 eiro, maksimālā tirāža – 4000 eksemplāru. Monēta izgatavota UAB "Lietuvos monetų kalykla" (Lietuva).

Plašāka informācija par monētu: https://monetas.bank.lv/monetas/niklavs-strunke